Forpus

***Forpus*** estas genro de neotropisaj papagoj en la familio *Psittacidae*. Ĝi estas la nura genro en la tribo ***Forpini*** de la subfamilio *Arinae*.

## Taksonomio
La genron *Forpus* enkondukis en 1858 la germana zoologo Friedrich Boie. La tipa specio estis markita en la Verdapuga papageto. La etimologio de la genronomo estas nekonata. 

La genro enhavas naŭ speciojn:
* Meksika papageto (*Forpus cyanopygius*)
** Papageto de Grayson aŭ Tresmariasa papageto (*Forpus cyanopygius insularis*)
* Verdapuga papageto (*Forpus passerinus*)
** Kolombia verdapuga papageto aŭ papageto de Rio Hacha (*Forpus passerinus cyanophanes)*
** Trinidada verdapuga papageto aŭ Venezuela papageto (*Forpus passerinus viridissimus*)
** Roraima verdapuga papageto aŭ papageto de Schlegel (*Forpus passerinus cyanochlorus*)
** Amazon verdapuga papageto aŭ papageto de Santarem (*Forpus passerinus deliciosus*)
* Kobaltpuga papageto (*Forpus xanthopterygius*)
** Kobaltpuga papageto de Salvadori (*Forpus xanthopterygius flavescens*)
** Kobaltpuga papageto de Hellmayr (*Forpus xanthopterygius flavissimus*)
* Turkisflugila papageto (*Forpus spengeli*)
* Ĉerivera papageto (*Forpus crassirostris*)
* Okulringa papageto (*Forpus conspicillatus*)
** Okulringa papageto de Cauca (*Forpus conspicillatus caucae*)
** Venezuela okulringa papageto (*Forpus conspicillatus metae*)
* Malhelbeka papageto aŭ papageto de Sclater (*Forpus modestus*)
** *Forpus modestus sclateri*
* Pacifika papageto (*Forpus coelestis*)
* Flavvizaĝa papageto (*Forpus xanthops*)

## Aspekto
Pro similecoj al iliaj pli grandaj papagaj parencoj kaj ilia eta grandeco, *Forpus*-birdoj ofte estas nomataj *papagetoj*.

Papagetoj de la genro *Forpus* estas relative malgrandaj birdoj. La specioj longas inter 11 kaj 14,5 centimetrojn kaj tipe pezas 30 ĝis 35 gramojn. dum la kobaltpuga papageto havas la plej sudan teritorion, etende ĝis suda Brazilo kaj Argentino. Ĉiuj aliaj specioj troviĝas inter tiuj du teritorioj, ĉefe en Peruo, Ekvadoro kaj Kolombio.

*Forpus* specioj tendencas vivi en subtropikaj kaj tropikaj sekaj arbaroj, sed ili troviĝas ankaŭ en arbustaroj, savanoj, kaj tre senarbigitaj aŭ damaĝitaj arbaraj areoj. Ili ne troviĝas je altitudoj pli altaj ol 1 800 m, kvankam plimulto de specioj restas multe pli malsupre.

*Forpus*-specioj estas nemigrantaj, kvankam kelkaj populacioj de kobaltpugaj papagetoj estas konataj pro loka migrado por sekvi maturiĝintajn fruktojn kaj burĝonajn tendencojn. Kelkaj kobaltpugaj papagetoj estas konataj ankaŭ kiel altitudaj migrantoj. (*Forpus coelestis*)]]

## Kutimaro 
### Socia 
Specioj de *Forpus* ofte ariĝas en grupoj de ĝis 100 individuoj por sociumi kaj manĝi; ili estas tre sociemaj. Ili havas kompleksajn sociajn rilatojn, kaj multaj specioj (precipe okulringaj papagetoj) havas individue specifajn salutvokojn (foje nomatajn "nomoj") por rekoni unu la alian.

### Reprodukta 
Plej multaj specioj nestas en malgrandaj truoj aŭ malfermaĵoj en arboj, barilfostoj, aŭ similaj objektoj. Oni scias, ke ili uzas malnovajn nestojn kreitajn de diversaj senrilataj specioj. La grandeco de la ovoj varias de 3 ĝis 7 malgrandaj, blankaj, elipsaj aŭ sferaj ovoj. Plej multaj specioj reproduktiĝas inter marto kaj novembro, sed la reproduktaj kutimoj de kelkaj specioj ne estas sufiĉe bone studitaj por scii tion certe.

### Manĝada 
La tipa dieto de *Forpus* inkluzivas berojn kaj fruktojn, semojn, foliojn, florojn, burĝonojn kaj aliajn plantojn, eble inkluzive de nektaro. Kelkaj specioj estis observitaj lekantaj aŭ manĝantaj argilon de naturaj argilejoj, konduto kiu supozeble servas similan celon kiel sallekado: la argilo estas fidinda fonto de mineraloj, kiel ekzemple kalcio, kiuj gravas por ke birdoj restu sanaj.

## Gallery

File:Forpus passerinus-Venezuela-8a.jpg|Verdapuga papageto (*Forpus passerinus*)
File:Forpus xanthopterygius -Brazil-6-4c.jpg|Kobaltpuga papageto(*Forpus xanthopterygius*)
File:Forpus conspicillatus -Colombia -pair-8-3c.jpg|Okulringa papageto(*Forpus conspicillatus*)
File:Forpus coelestis -Peru -male-8-2c.jpg|Pacifika papageto(*Forpus coelestis*)
File:Forpus xanthops -AFA show bird-8a.jpg|Flavvizaĝa papageto(*Forpus xanthops*)
File:Mexican Parrotlet (Forpus cyanopygius) (8079380755).jpg|Meksika papageto (*Forpus cyanopygius*)
File:Forpus sclateri - Dusky-billed Parrotlet 01.JPG|Malhelbeka papageto (*Forpus modestus*)
File:Forpus coelestis -yellow mutation -pet-8d.jpg|Pacifika papageto (*Forpus coelestis*), bredita flava mutacio

## Referencoj
## Eksteraj ligiloj
Kategorio:Papagedoj
Kategorio:Birdoj de Centrameriko
Kategorio:Birdoj de Sudameriko